Rostrum

Rostrum er latin for 'nebb, spiss'  eller 'skipssnabel', og viste i antikken til bronsebelagte spissar i forstamnen på krigsskip. Desse kunne brukast som rambukkar, til å laga hol i fiendtlege skip.

Ved sjøslag var det vanleg å ta rostrumen til den overvunne fienden som krigsbytte. Etter slaget ved Antium i 338 f.Kr., der romarane sigra over volskarane, sette dei stamnane frå fiendeskipa opp rundt talarstolen i Forum Romanum. Denne blei seinare kjend som rostra, fleirtalsforma av rostrum. I moderne engelsk er «rostrum» framleis eit ord for talarstol. 

Kjelder



Steen, Tone. «rostra» (14. februar 2009), Store norske leksikon.

Kategori:Krigsskip
Kategori:Vassfartøykomponentar
Kategori:Romarriket
Kategori:Forum Romanum
Kategori:Latinske ord og uttrykk